**Մարզպետի տեղակալ Լևոն Սարգսյանը Զորականում մասնակցեց մարշալներ Բաղրամյանի և Բաբաջանյանի հուշարձանների բացման հանդիսավոր արարողությանը 03.05.2015թ.**

 Տավուշի մարզի Զորական համայնքում մայիսի 3-ին օրը տոնական էր: Հավաքվել էին բազմաթիվ հյուրեր, ինչպես Հայաստանի տարբեր համայնքներից, այնպես էլ Ռուսաստանի Դաշնությունից՝ հանդիսավորությամբ բացելու մարշալներ Հովհաննես Բաղրամյանի և Համազասպ Բաբաջանյանի հուշարձանները: Միջոցառմանը ներկա էին ՀՀ պաշտպանության նախարար Սեյրան Օհանյանը, Տավուշի մարզպետ Հովիկ Աբովյանը: Արարողությանը մասնակցում էր Տավուշի մարզպետի տեղակալ Լևոն Սարգսյանը: Զորականի այժմյան բնակիչները 90-ականներին այստեղ տեղափոխված նախկին չարդախլվեցիներն են, որտեղից էլ սերվել են երկու մարշալները: Զորականում մեծ զորավարների կիսանդրիները տեղադրելու մտահղացման հեղինակներն ու իրականցնողները նույնպես Չարդախլու գյուղում ծնված, մեծացած, այժմ Ռուսաստանում բնակվող մեր հայրենակիցներն են. Արամ Գասպարյանը, Կամո Ավագյանը, Շահեն Քոչարյանն ու Գեորգի Օսիպյանը: Մեծ զորավարներին նվիրված միջոցառումը զինվորական կարգուկանոնով էր և զինվորական նվագախմբի խրոխտ հնչյունների ներքո: Տոնախմբության հետ միասին նաև հիշատակի ու ոգեկոչման օր էր Զորականում, քանի որ նույն հրապարակում և նույն մարդկանց նախաձեռնությամբ տեղադրվել էին նաև Եղեռնի, Հայրենական Մեծ պատերազմի և Արցախյան ազատամարտի զոհերի հիշատակը հավերժացնող 3 խաչքարեր: